চারটা অডিও এর ওপর মোট চল্লিশটা প্রশ্ন হবে, তিরিশ মিনিটের মধ্যেই অডিওগুলো শেষ হয়ে যাবে। অডিও শুনতে শুনতে প্রত্যেকটা প্রশ্নের সম্ভাব্য উত্তরগুলো লিখে ফেলুন। IELTS এর বেশ কিছু প্রশ্নের মধ্যেই নির্দেশ দেয়া থাকে, NO MORE THAN TWO WORDS অথবা NO MORE THAN THREE WORDS. সম্ভাব্য উত্তর লেখার সময় এত কিছু ভাবার দরকার নেই। অডিও শেষ হবার পর আরো দশ মিনিট পাওয়া যাবে উত্তরগুলোকে answer sheet-এ ট্রান্সফার করার জন্য, তখন নির্দেশ মোতাবেক এডিট করে নিলেই হবে। অডিও চলাকালীন সময়ে এ জাতীয় এডিটিং করতে গেলে পরবর্তী প্রশ্নের উত্তর ছুটে যাওয়ার সম্ভাবনা থাকে।